**5. pielikums**

Ekonomikas ministrijas

2017. gada 21. marta iekšējiem noteikumiem Nr. 1-7-11

“Ekonomikas ministrijas tiesību aktu projektu un

politikas plānošanas dokumentu izstrādes,

saskaņošanas un virzības kārtība”

**Paziņojums par līdzdalības iespējām attīstības plānošanas dokumenta vai tiesību akta izstrādes procesā**

|  |  |  |
| --- | --- | --- |
| 1. | Dokumenta veids | Tiesību akts (Likumprojekts). |
| 2. | Dokumenta nosaukums | Ministru kabineta noteikumu projekts ,,Grozījumi Ministru kabineta 2020.gada 14.jūlija noteikumos Nr.458 „ Noteikumi par kapitāla ieguldījumiem komersantos, kuru darbību ietekmējusi Covid-19 izplatība” |
| 3. | Politikas joma un nozare vai teritorija | Industrijas un pakalpojumu politika |
| 4. | Dokumenta mērķgrupas | Tiesiskais regulējums ir adresēts lielajiem komersantiem. |
| 5. | Dokumenta mērķis un sākotnēji identificētās problēmas būtība | Tiesību akta projekts paredz precizēt Ministru kabineta 2020.gada 14.jūlija noteikumus Nr.458 „ Noteikumi par kapitāla ieguldījumiem komersantos, kuru darbību ietekmējusi Covid-19 izplatība” normas atbilstoši Eiropas Komisjas regulējumam un atbalsta izsniegšanas nosacījumiem.   1. Tiesību akta projekts paredz atsaukties uz EK paziņojumā noteikto darbības termiņu, ņemot vēra, ka EK paziņojuma darbības termiņš ir pagarināts (13.10.2020. C(2020) 7127 final), attiecībā uz Rekapitalizācijas instrumentiem līdz 30.09.2021. 2. Tiesību akta projekts paredz precizēt normu, kas nosaka, ka akciju sabiedrība "Attīstības finanšu institūcija Altum" kā alternatīvo ieguldījumu fonda pārvaldnieks izvēlas neatkarīgo ekspertu. 3. Tiesību akta projekts paredz papildināt kritēriju ar norādi, ka atbalstu var saņemt arī uzņēmums, kurš bija nonācis grūtībās uz 2019. gada 31. decembri, bet uz lēmuma pieņemšanas brīdi par ieguldījuma veikšanu vairs nav grūtībās nonācis. 4. Noteikumu 24.3 apakšpunktā ir norādīts, ka komersants bez fonda ieguldījuma pārtrauktu komercdarbību vai saskartos ar nopietnām grūtībām darbības uzturēšanā. Līdzšinējā redakcijā šajā punktā nav minēts, kā definējamas nopietnas grūtības. Tomēr Eiropas Komisijas paziņojuma 49.a. punktā ietverts arī papildus paskaidrojums: “Par šādām grūtībām var liecināt jo īpaši saņēmēja parāda attiecības pret pašu kapitālu vai līdzīgu rādītāju pasliktināšanās”, tādēļ MK Noteikumu projekts paredz definēt, ka nopietnas grūtības var tikt pierādītas ar dažādu finanšu rādītāju pasliktināšanos. 5. Tiesību akta projekts paredz precizēt, ka tirgus cenu atpirkšanas brīdī nosaka akciju sabiedrība "Attīstības finanšu institūcija Altum" kā alternatīvo ieguldījumu fonda pārvaldnieka izraudzīts neatkarīgs eksperts. |
| 6. | Dokumenta izstrādes laiks un plānotā virzība | Pēc iesniegto rakstveida viedokļu izvērtēšanas Ekonomikas ministrija Ministru kabineta noteikumu projektu iesniegs Valsts kancelejā izsludināšanai Valsts sekretāru sanāksmē. |
| 7. | Dokumenti | Grozījumi Ministru kabineta 2020.gada 14.jūlija noteikumos Nr.458 „ Noteikumi par kapitāla ieguldījumiem komersantos, kuru darbību ietekmējusi Covid-19 izplatība”  (datne: EMNot\_Groz458\_061120.docx)  Ministru kabineta noteikumu projekta “Grozījumi Ministru kabineta 2020.gada 14.jūlija noteikumos Nr.458 „ Noteikumi par kapitāla ieguldījumiem komersantos, kuru darbību ietekmējusi Covid-19 izplatība”” sākotnējās ietekmes novērtējuma ziņojums (anotācija)  (datne: EMAnot\_Groz458\_061120.docx) |
| 8. | Sabiedrības pārstāvju iespējas līdzdarboties | Saskaņā ar Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 5.punktu tiek nodrošināta atbilstoša sabiedrības līdzdalība publicējot Ministru kabineta noteikumu projektu Ekonomikas ministrijas tīmekļa vietnē. |
| 9. | Pieteikšanās līdzdalībai | Ekonomikas ministrija aicina iesniegt rakstveida viedokļus par Ministru kabineta noteikumu projektu līdz 2020.gada 20.novembrim. |
| 10. | Cita informācija | Nav |
| 11. | Atbildīgā amatpersona | Liene Bergholde  [Liene.Bergholde@em.gov.v](mailto:Liene.Bergholde@em.gov.v), 67013203 |